Is dit normaal? | Health24
Posted by: Nadia | 2008/11/04
Dok ek het so 2 weke gelede my Melodene gestop (wil mos graag vlg jaar swanger word). Is dit normaal vir my borste om so gevoelig te wees (nogal seer rondom die nippel area) en dat ek heeltyd voel asof ek ' menstruasie' pyne het?
Dit kan wees, omdat jou hormone dalk nou minder "gereguleer" is. As jy nie koors het nie, nie abnormale afskeiding het, uriene wat brand of pyn met gemeenskap nie, kan jy dit net dophou - dit behoort vanself oor te gaan in 'n week of wat. As dit nie weggaan nie of erger word moet jou dokter dalk net kyk of daar nie 'n sist of iets op jou eierstokke ontwikkel het nie.